বিয়ের সময় আগুনকে সাক্ষী করে সাতপাকে ঘুরতে হয়। বাংলায় একে বলে সপ্তপদী। আর তামিলে সপ্তপথী। হিন্দুমতের এইসব নিয়মকানুন মানা হলএই বিয়েতে। প্রাচীন প্রথা, গান ও নাচের মাধ্যমে হয় বিয়ের অনুষ্ঠান। কিন্তু হঠাৎ তামিল মতে বিয়ে করার ইচ্ছে কেন হল জাপানি দম্পতির? তামিলের সংস্কৃতি নিয়ে গবেষণা করতে গিয়ে ভালোবেসে ফেলেছিলেন বিয়ের এই রেওয়াজ। পাত্র ইউতোর বয়স ৩১ ও পাত্রী চিহারুর ২৭। দক্ষিণ ভারতীয় সংস্কৃতির ছোঁয়াতে বিয়ে করে স্বপ্নপূরণ করলেন দম্পতি। জানা গেছে, গতবছর এপ্রিলে টোকিওতে ছোট করে বিয়ে করেন দম্পতি। এরপর মাদুরাইয়ে এসে হিন্দুমতে বিয়ে করলেন তাঁরা।